thecodefatherco/RoDrive huggingface dataset:
Întrebare: Exercitarea dreptului de a conduce se suspendă pe o perioadă de 60 de zile pentru:
Variante de răspuns:
Circulația pe sens opus, cu excepția cazurilor în care se efectuează regulamentar manevra de depășire
Depășirea cu cel mult 30 km/h a vitezei maxime admise
Cumul de 10 puncte de penalizare
Răspuns corect: Circulația pe sens opus, cu excepția cazurilor în care se efectuează regulamentar manevra de depășire
Explicație: Se interzice circulația pe sensul opus, cu excepția cazurilor în care se efectuează regulamentar manevra de depășire. Nerespectarea acestei interziceri se sancționează cu suspendarea dreptului de a conduce pentru o perioada de 60 de zile. Pentru depășirea cu cel mult 30 km/h a vitezei maxime admise se aplică amendă contravențională și puncte de penalizare. Nu se sancționează și cu suspendarea dreptului de a conduce. Depășirea limitei maxime de viteză este interzisă, iar sancțiunile aplicate variază în funcție de valoarea cu care aceasta a fost depășită. De exemplu, dacă se circulă pe un sector de drum pe care viteza maximă admisă este de 50 km/h și se depășește această limită maximă admisă cu o viteză cuprinsă între 10 și 50 de km/h (viteza cu care se circulă fiind cuprinsă între 60 și 100 de km/h) se va sancționa cu amendă contravențională și puncte de penalizare. Iar dacă se depășește această limită maximă admisă cu o viteză cuprinsă între 50 și 70 de km/h (viteza cu care se circulă fiind între 100 și 120 de km/h), se va sancționa cu amendă contravențională și cu aplicarea măsurii de reținere a permisului de conducere în vedereasuspendării dreptului de a conduce pentru o perioadă de 90 de zile. Însă dacă se depășește această limită maximă admisă cu mai mult de 70 de km/h (viteza cu care se circulă fiind peste 120 de km/h), se va sancționa cu amendă contravențională și cu aplicarea măsurii de reținere a permisului de conducere în vedereasuspendării dreptului de a conduce pentru o perioadă de 120 de zile. Prin urmare, varianta B de răspuns nu poate fi corectă pentru că în cazul depășirii cu cel mult 30 km/h a vitezei maxime admise se aplică amendă contravențională și puncte de penalizare. Această contravenție nefiind sancționată cu suspendarea exercitării dreptului de a conduce. Legislația rutieră prevede că în cazul cumulării punctelor de penalizare suspendarea exercitării dreptului de a conduce se va dispune la cumularea a 15 puncte de penalizare, nu la acumularea a 10 puncte de penalizare așa cum este specificat în această variantă de răspuns. Prin urmare, varianta C de răspuns nu poate fi corectă.
Întrebare: Pentru care dintre faptele de mai jos se aplică puncte de penalizare?
Variante de răspuns:
Pentru conducerea vehiculului de către o altă persoană decât proprietarul
Pentru conducerea vehiculului fără una dintre plăcuțele cu numărul de înmatriculare
Noxele motorului ating limita legală admisă
Răspuns corect: Pentru conducerea vehiculului fără una dintre plăcuțele cu numărul de înmatriculare
Explicație: Se poate conduce un vehicul de către o altă persoană decât proprietarul, dar cu acordul proprietarului. Prin urmare, acest lucru nefiind interzis nu se va sancționa cu puncte de penalizare sau cu aplicarea unei alte sancțiuni. Trebuie știut că la solicitarea poliției rutiere sau a poliției locale, proprietarul sau deținătorul mandatat al unui vehicul este obligat să comunice acesteia, în termenul indicat în cuprinsul solicitării, datele de identificare ale persoanei căreia i-a încredințat vehiculul pentru a-l conduce pe drumurile publice. Nerespectarea acestei obligații constituie contravenție și se sancționează cu amenda prevăzută în clasa a IV-a de sancțiuni. Conducerea pe drumurile publice a unui vehicul fără a avea montată una dintre plăcuțele cu numărul de înmatriculare sau de înregistrare constituie contravenție și se sancționează cu amenda prevăzută în clasa a IV-a de sancțiuni, cu aplicarea a 6 puncte de penalizare și cu reținerea certificatului de înmatriculare sau de înregistrare, eliberând-se o dovadă înlocuitoare cu drept de circulație pentru 15 zile. Dacă noxele emanate de motoratinglimita legal admisă,deci nu o depășesc, se poate circula cu autovehiculul. Dacă acest lucru nu este interzis, deoarece noxele emanate de motor NU depășesc limita legal admisă, nu se va sancționa cu puncte de penalizare sau cu aplicarea unei alte sancțiuni.
Întrebare: În care dintre următoarele situații sunteți obligat să circulați cu o viteză care să nu depășească 30 km/h în localități?
Variante de răspuns:
La trecerile la nivel cu linia de tramvai
La trecerile la nivel cu calea ferată industrială
Când partea carosabilă este acoperită cu mâzgă
Răspuns corect: Când partea carosabilă este acoperită cu mâzgă
Explicație: Nu aveți obligația de a circula cu o viteză care să nu depășească 30 km/h în localități la trecerea la nivel cu linia de tramvai. Legislația rutieră nu obligă să se circule cu o viteză care să nu depășească 30 km/h în localități la trecerile la nivel cu calea ferată industrială, dar prevede obligația de a vă conforma semnificației semnalelor agenților de cale ferată care dirijează circulația la trecerile la nivel cu calea ferată industrială. Legislația rutieră vă obligă să circulați cu o viteză care să nu depășească 30 km/h în localități sau 50 km/h în afara localităților atunci când partea carosabilă este acoperită cu polei, gheață, zăpadă bătătorită, mâzgă sau piatră cubică umedă. În aceste situații riscul de a se produce accidente de circulație este foarte mare iar respectarea regimului legal de viteză și adaptarea acesteia în funcție de condițiile de drum ajută la evitarea eventualelor accidente de circulație.
Întrebare: Întoarcerea este interzisă:
Variante de răspuns:
Pe drumurile cu circulație intensă
Când există riscul ca marginea drumului să cedeze, respectiv soliditatea drumului nu permite
Pe poduri
Răspuns corect: Când există riscul ca marginea drumului să cedeze, respectiv soliditatea drumului nu permite
Pe poduri
Explicație: Pe drumurile pe care circulația este intensă NU se interzice manevra de întoarcere a vehiculului. Însă, având în vedere că pentru efectuarea acestei manevre aveți obligația de a vă asigura că nu circulă în acel moment niciun vehicul, trebuie să țineți cont că în aceste locuri este necesar să aveți mai multă răbdare și o atenție sporită pentru asigurare, mai ales dacă este necesară manevrarea înainte și înapoi a vehiculului. Legislația rutieră interzice întoarcerea vehiculului în locurile unde soliditatea drumului nu permite, de exemplu într-un loc unde marginea drumului nu este solidă și poate să cedeze. Legislația rutieră interzice întoarcerea vehiculului în locurile în care este interzisă oprirea vehiculelor, dar cu excepția intersecțiilor. Prin urmare, pe poduri se interzice întoarcerea vehiculului, deoarece în aceste locuri este interzisă oprirea vehiculelor.
Întrebare: Care dintre faptele de mai jos constituie infracțiune și se pedepsește ca atare?
Variante de răspuns:
Conducerea pe drumul public a unui autovehicul neînmatriculat
Conducerea pe drumul public a unui autovehicul fără certificat de înmatriculare
Conducerea pe drumul public a unui autovehicul cu număr de înmatriculare fals
Răspuns corect: Conducerea pe drumul public a unui autovehicul neînmatriculat
Conducerea pe drumul public a unui autovehicul cu număr de înmatriculare fals
Explicație: Este interzisă conducerea pe drumul public a unui autovehicul neînmatriculat. Această faptăconstituie infracțiuneși se pedepsește cu închisoare de la unu la 3 ani sau cu amendă. Conducerea pe drumul public a unui autovehicul fără certificat de înmatriculare, adică fără a avea asupra dvs. certificatul de înmatriculare,constituie contravenție. Pentru această faptă se aplică amenda contravențională prevăzută în clasa a III-a de sancțiuni. Este interzisă conducerea pe drumul public a unui autovehicul cu număr de înmatriculare fals. Această faptăconstituie infracțiuneși se pedepsește cu închisoare de la unu la 5 ani sau cu amendă.
Întrebare: Circulați într-o coloană și respectați distanța față de vehiculul din față. Ce trebuie să faceți în plus?
Variante de răspuns:
Să aprindeți lanterna de ceață din spate
Să observați prin geamul lateral al vehiculului marginea din dreapta a părții carosabile
Să rămâneți la limita propriei benzi și să vă asigurați câmpul de vizibilitate
Răspuns corect: Să rămâneți la limita propriei benzi și să vă asigurați câmpul de vizibilitate
Explicație: Luminile de ceață se vor folosi, împreună cu luminile de întâlnire, doar pe timp de ceață densă iar în situația din întrebare nu se specifică dacă este sau nu ceață. Prin urmare, este interzis să aprindeți lanterna de ceață din spate, pentru nerespectarea acestei reguli se va aplica amendă contravențională și puncte de penalizare. Observarea marginii din dreapta a părții carosabile se face și se reglează prin parbriz, nu prin geamul lateral al vehiculului. În timpul deplasării, vehiculele trebuie să păstreze o distanță suficientă față de marginea din dreapta a drumului, față de vehiculele pe lângă care circulă, în același sens sau în sens opus și față de vehiculul din față. În cazul în care vehiculele circulă într-o coloană, conducătorul de vehicul trebuie pe lângă aceste măsuri să rămână pe propria bandă și să își asigure câmpul de vizibilitate.
Întrebare: Când sunteți obligat să opriți vehiculul?
Variante de răspuns:
La semnalele îndrumătorilor de circulație ai ministerului apărării
La semnalele conducătorilor de vehicule care virează la dreapta
La semnalele conducătorilor vehiculelor care circulă din sens invers
Răspuns corect: La semnalele îndrumătorilor de circulație ai ministerului apărării
Explicație: Pe lângă obligația de a opri la semnalele polițistului rutier, participanții la trafic sunt obligați să oprească și la semnalele îndrumătorilor de circulație ai Ministerului Apărării. Aceștia din urmă pot efectua, pe lângă semnalele de oprire, și următoarele semnale: balansarea brațului în plan vertical, cu palma mâinii orientată către sol sau cu un mijloc de semnalizare, care semnifică reducerea vitezei, precum și rotirea vioaie a brațului, care semnifică mărirea vitezei de deplasare a vehiculelor, inclusiv grăbirea traversării drumului de către pietoni. Nerespectarea acestor semnale se sancționează cu amendă prevăzută în clasa a II-a de sancțiuni. Nu este obligatorie oprirea la semnalele conducătorilor de vehicule care virează la dreapta sau ale conducătorilor vehiculelor care circulă din sens invers.
Întrebare: Un autovehicul avariat nu mai poate circula dacă:
Variante de răspuns:
Are elemente de caroserie distruse
Au trecut mai mult de 30 de zile de la data producerii avariei
Au trecut mai mult de 3 zile de la constatare
Răspuns corect: Au trecut mai mult de 30 de zile de la data producerii avariei
Explicație: Dacă autovehiculul avariat are elemente de caroserie distruse, dar starea tehnică este bună, acesta poate circula pe drumurile publice, dar nu mai mult de 30 de zile de la data producerii avariei. Conducătorului de autovehicul îi este interzis să circule cu autovehiculul avariat mai mult de 30 de zile de la data producerii avariei. Conducătorii de vehicule implicați într-un accident de circulație în urma căruia au rezultat numai avarierea vehiculelor și/sau alte pagube materiale sunt obligați să se prezinte la unitatea de poliție competentă pe raza căreia s-a produs accidentul în termen de cel mult 24 de ore de la producerea evenimentului pentru întocmirea documentelor de constatare. Se exceptează de la această obligație cei care fac o constatare amiabilă de accident sau ceai care au o asigurare facultativă de avarii auto, iar accidentul de circulație a avut ca rezultat numai avarierea propriului vehicul. Data producerii avariei se regăsește în constatarea făcută de către poliția rutieră sau, după caz, în polița de constatare amiabilă. Dacă au trecut mai mult de 3 zile de la constatarea accidentului, autovehiculul avariat poate circula dacă starea tehnică este bună, dar nu mai mult de 30 de zile de la data producerii avariei.
Întrebare: În cazul unui accident cu victime și cu deformarea accentuată a caroseriei, procedați la:
Variante de răspuns:
Victimele conștiente sunt sfătuite să nu se miște, iar degajarea acestora trebuie să se realizeze cât mai repede și numai de către echipaje specializate
Degajarea victimelor trebuie să se realizeze cât mai repede, prin orice mijloace
Se administrează calmante victimelor care sunt conștiente
Răspuns corect: Victimele conștiente sunt sfătuite să nu se miște, iar degajarea acestora trebuie să se realizeze cât mai repede și numai de către echipaje specializate
Explicație: În cazul unui accident cu victime și cu deformarea accentuată a caroseriei, victimele conștiente sunt sfătuite să nu se miște, deoarece este posibil să aibă fracturi de coloană iar mișcarea lor ar putea să le provoace paralizia sau chiar moartea. Degajarea acestora trebuie să se realizeze cât mai repede și numai de către echipaje specializate. Degajarea victimelor trebuie să se realizeze numai de către echipaje specializate și prim mijloace de specialitate pentru a nu agrava starea victimelor. Nu se administrează calmante sau alte medicamente victimelor, acest lucru se face doar de către echipajele specializate.
Întrebare: Cum trebuie să procedați atunci când intenționați să finalizați o depășire?
Variante de răspuns:
Semnalizați revenirea și efectuați manevra în condiții de siguranță
După reîncadrare, semnalizați cu luminile de avarie
Claxonați și vă angajați pe partea dreaptă, direct în fața vehiculului depășit
Răspuns corect: Semnalizați revenirea și efectuați manevra în condiții de siguranță
Explicație: Atunci când doriți să efectuați manevra de depășire, aveți următoarele obligații:
Întrebare: Conducătorul de autovehicul poate efectua depășirea pe partea dreaptă a autovehiculului al cărui conducător a semnalizat intenția schimbării direcției de mers spre stânga?
Variante de răspuns:
Da, dacă vehiculul din față s-a angajat corespunzător părăsirii sensului de mers
Da, dacă s-a creat spațiu suficient pentru această manevră
Nu
Răspuns corect: Da, dacă vehiculul din față s-a angajat corespunzător părăsirii sensului de mers
Da, dacă s-a creat spațiu suficient pentru această manevră
Explicație: Depășirea se efectuează, de regulă, pe partea stângă a vehiculului depășit, dar în situația în care un vehicul a semnalizat intenția și s-a încadrat corespunzător părăsirii sensului de mers spre stânga, acesta se depășește pe partea dreaptă. Această manevră de depășire pe partea dreaptă se va efectua doar dacă există spațiu suficient pentru această manevră. Trebuie să reținem că nu ne este permisă depășirea dacă nu s-a creat spațiu suficient pentru depășire. De exemplu, nu este permisă depășirea atunci când în lipsa spațiului necesar pentru efectuarea manevrei se circulă pe trotuar, chiar și atunci când vehiculul urcă doar parțial pe trotuar.
Întrebare: La intersecția nedirijată dintre un drum național și unul județean, comunal sau local, prioritatea de trecere se acordă:
Variante de răspuns:
Vehiculelor care circulă pe drumul județean, comunal sau local
Vehiculelor care vin din dreapta
Vehiculelor care circulă pe drumul național
Răspuns corect: Vehiculelor care circulă pe drumul național
Explicație: La intersecțianedirijată a două drumuri de categorii diferitenu se aplică regula priorității de dreapta, se va acorda prioritate vehiculelor care circulă pe „drumul superior”. Regula priorității de dreapta se va aplica în intersecția nedirijată dacă drumurile care se intersectează sunt de aceeași categorie (de exemplu două drumuri comunale sau două străzi dintr-un oraș). Dacă drumurile care se intersectează sunt de categorii diferite se va acorda prioritate vehiculelor care circulă pe „drumul superior”. Prin urmare, atunci când veniți de pe un drum județean, comunal sau local și doriți să pătrundeți pe un drum național, aveți obligația de a acorda prioritate vehiculelor care circulă pe drumul național.
Întrebare: Când este permisă trecerea la nivel cu o cale ferată fără bariere, prevăzută cu semnalizare luminoasă, dacă tocmai a trecut un tren?
Variante de răspuns:
După ce s-a stins lumina roșie intermitentă
După ce a trecut ultimul vagon
Atunci când pleacă vehiculele aflate de cealaltă parte a căii ferate
Răspuns corect: După ce s-a stins lumina roșie intermitentă
Explicație: Oprirea la trecerea la nivel cu calea ferată fără bariere, prevăzută cu semnalizare luminoasă, se realizează prin funcționarea dispozitivelor cu lumini intermitent-alternative roșii și stingerea semnalizării de control reprezentate de lumină intermitentă albă și, acustic, prin emiterea de semnale sonore intermitente. După trecerea trenului, pentru a putea traversa calea ferată, trebuie să așteptați stingerea luminilor de culoare roșie și aprinderea semnalului cu lumina alba intermitentă cu cadență lentă.
Întrebare: Aveți obligația de a opri imediat vehiculul la semnalele adresate de:
Variante de răspuns:
Membrii patrulelor școlare de circulație, de la trecerile pentru pietoni din apropierea unităților de învățământ
Personalul autorizat din cadrul ministerului transporturilor
Lucrătorii ce își desfășoară activitatea în cadrul administrației drumurilor
Răspuns corect: Membrii patrulelor școlare de circulație, de la trecerile pentru pietoni din apropierea unităților de învățământ
Explicație: Pe lângă obligația de a opri la semnalele polițistului rutier, participanții la trafic sunt obligați să oprească și la semnalele membrilor patrulelor școlare de circulație, la trecerile pentru pietoni din apropierea unităților de învățământ. Nerespectarea acestor semnale se sancționează cu amendă prevăzută în clasa a II-a de sancțiuni. Nu este obligatorie oprirea la semnalele date de personalul autorizat din cadrul Ministerului Transporturilor (a nu se confunda cu îndrumătorii de circulație ai Ministerului Apărării​). Nu este obligatorie oprirea la semnalele date de lucrătorii ce își desfășoară activitatea în cadrul Administrației Drumurilor (a nu se confunda cu personalul autorizat din zona lucrărilor pe drumurile publice​).
Întrebare: Dacă semaforul în funcțiune se află instalat de cealaltă parte a intersecției, conducătorul de vehicul:
Variante de răspuns:
Nu este obligat să respecte semnificația semnalelor luminoase, deoarece nu i se adresează
Este obligat să respecte semnificația semnalelor luminoase, doar dacă semaforul este însoțit de un semn adițional care indică direcțiile cărora li se adresează semnalele
Este obligat să respecte semnificația semnalelor luminoase ale acestuia, dacă un alt semafor instalat la intrarea în intersecție are în funcțiune un semnal similar
Răspuns corect: Este obligat să respecte semnificația semnalelor luminoase ale acestuia, dacă un alt semafor instalat la intrarea în intersecție are în funcțiune un semnal similar
Explicație: Semafoarele care emit semnale luminoase pentru dirijarea circulației în intersecțiise instalează obligatoriu înainte de intersecție, astfel încât să fie vizibile de la o distanță de cel puțin 50 metri de intersecție. Acesteapot fi repetateîn mijlocul, deasupra oride cealaltă parte a intersecției. Prin urmare, dacă semaforul este repetat de cealaltă parte a intersecției și are semnalul similar cu cel instalat înaintea intersecției, conducătorul de vehicul va respecta semnificația acestuia. Aceste semafoare repetate în mijlocul, deasupra ori de cealaltă parte a intersecției au rolul de a facilita vizualizarea semnalelor de către toți participanții la trafic cărora li se adresează.
Întrebare: Depășirea nu este permisă:
Variante de răspuns:
Atunci când vehiculul ce urmează a fi depășit rulează cu viteza admisă de lege
În orice locuri și situații în care vizibilitatea nu permite executarea manevrei
Atunci când traficul rutier este aglomerat
Răspuns corect: În orice locuri și situații în care vizibilitatea nu permite executarea manevrei
Explicație: Atunci când vehiculul ce urmează a fi depășitrulează cu viteza admisă de legeNUînseamnă că acesta rulează cu vitezaMAXIMA ADMISĂde lege, el poate să ruleze cu viteză mai mică decât limita maximă admisă și este considerată o viteză admisă de lege. În plus, trebuie să ținem cont că limitele maxime de viteză sunt diferite în funcție de categoria vehiculului condus. Prin urmare, se poate efectua manevra de depășire dacă nu se depășește limita maximă de viteză admisă de lege, pentru categoria din care face parte vehiculul condus. La efectuarea depășirii trebuie să vă asigurați că manevra se poate efectua în condiții de siguranță. Pentru a respecta această obligație trebuie să aveți vizibilitate. Prin urmare, depășirea nu este permisă în orice locuri și situații în care vizibilitatea nu permite efectuarea manevrei. Atunci când traficul rutier este aglomerat nu se interzice manevra de depășire, dar este important ca manevra să se execute în condiții de siguranță. Trebuie să ținem cont că atunci când prin manevra de depășire se trece peste axa drumului, conducătorul de vehicul trebuie să se asigure că din sens opus nu se apropie un vehicul și că dispune de spațiu suficient pentru a reintra pe banda inițială.
Întrebare: Întoarcerea vehiculului este interzisă:
Variante de răspuns:
Unde marcajul axial este discontinuu
În intersecțiile unde este necesară manevrarea înainte și înapoi
În zona de acțiune a indicatorului „staționarea interzisă“
Răspuns corect: În intersecțiile unde este necesară manevrarea înainte și înapoi
Explicație: Marcajul care desparte sensurile de circulație format dintr-o linie discontinuă permite trecerea peste acesta la efectuarea manevrelor. Prin urmare, întoarcerea vehiculelor este permisă unde marcajul axial este discontinuu. Marcajul cu linie continuă este cel care interzice încălcarea și implicit interzice și întoarcerea vehiculelor. Se interzice întoarcerea vehiculelor în intersecțiile în care, pentru efectuarea manevrei, este necesară manevrarea înainte și înapoi a vehiculului. Indicatorul „Staționarea interzisă” nu are rolul de a interziceîntoarcereavehiculelor, acesta interzicestaționareavehiculelor. În zona de acțiune a acestuia nu se interzice șioprireavehiculelor, se interzice doar staționarea vehiculelor.
Întrebare: La ieșirea din zonele rezidențiale sau pietonale, sunteți obligat să acordați prioritate:
Variante de răspuns:
Autovehiculelor
Pietonilor de pe sensul opus de circulație
Tuturor vehiculelor cu care vă intersectați
Răspuns corect: Tuturor vehiculelor cu care vă intersectați
Explicație: La ieșirea din zonele rezidențiale sau pietonale, sunteți obligat să acordați prioritate de treceretuturor vehiculelor, nu doar autovehiculelor. La ieșirea din zonele rezidențiale sau pietonale, sunteți obligat să acordați prioritate de trecere pietonului care traversează drumul public, prin loc special amenajat, marcat și semnalizat corespunzător ori la culoarea verde a semaforului destinat lui,atunci când acesta se află pe sensul de mers al vehiculului. Dar în varianta B de răspuns nu se specifică dacă pietonul este în afara zonei rezidențiale sau pietonale sau dacă se află în traversare pe o trecere pentru pietoni. Chiar dacă pietonul se află pe o trecere pentru pietoni marcată și semnalizată corespunzător, tot nu aveți obligația să îi acordați prioritate, deoarece acesta este pe sensul opus de circulație, după cum se specifică în varianta de răspuns. Atunci când ieșiți dintr-o zonă pietonală sau rezidențială aveți obligația de a acorda prioritate de treceretuturor vehiculelorcu care vă intersectați. Atenție! Trebuie să acordați prioritate de treceretuturor vehiculelor, chiar și bicicletelor sau trotinetelor electrice.
Întrebare: Precizați în care dintre situații este interzisă staționarea voluntară a vehiculelor?
Variante de răspuns:
În dreptul căilor de acces care deservesc proprietățile alăturate drumurilor publice
În zona aglomerată a piețelor
În pante și în rampe
Răspuns corect: În dreptul căilor de acces care deservesc proprietățile alăturate drumurilor publice
În pante și în rampe
Explicație: Este interzisă staționarea voluntară a vehiculelor în dreptul cailor de acces care deservesc proprietățile alăturate drumurilor publice, precum și în pante și în rampe.